tartuNLP/wikipedia-smugri-20251201 huggingface dataset:
Viljo Tamm

Viljo Tamm (sündinud 23. novembril 1956 Tartus) on eesti muusik ja laulukirjutaja.
1978. aastal alustas ta muusikategemist Tartu ansamblites Maagia ja Viker 6. Viimase põhikoosseisust sai aasta hiljem Eesti Riikliku Filharmoonia egiidi all ansambel Repriis.
1981. aastast on Viljo Tamm olnud Eesti vanima, kokku 50 aastat tegutsenud rokkansambli Fix liige. Selle aja jooksul on Fix andnud sadu kontserte nii Euroopas, Aasias kui ka Aafrikas.
1988–1989 tegi Tamm koostööd ansambliga Apelsin, kellega osales ringireisidel peamiselt Venemaal.
1995. aastal moodustas ta Viljo Tamm Bändi ja alustas muude projektide kõrvalt ka soolokarjääri. Tema esimene suurem sooloprojekt oli CD "Üksindus".
Aastatel 2001–2010 elas Tamm Kanadas. 2006. aasta lõpus ilmus Viljo Tamm Bändi teine algupärand, CD "Mõtle veel" ja 2016 aastal kogumik CD "Kuld".
Viljo Tamm on kirjutanud paljudele Eesti muusikutele ja lauljatele nii laule kui ka laulutekste. 
Diskograafia.
Lisaks on Viljo Tamme looming esindatud kümnetel kogumikel ning mitme Eesti artisti albumitel.
Karbiküla

"Karbiküla" ehk "Karbitänav" (inglise keeles "Cannery Row") on John Steinbecki 1945. aastal ilmunud romaan. 
Eesti keeles on raamat ilmunud Torontos Harry Ingelmani tõlkes ja Tartus 2007. aastal pealkirjaga "Karbitänav" Kalevi Kvelli tõlkes.
Karbiküla (film)

"Karbiküla" (inglise keeles "Cannery Row") on USA 1982. aasta draamafilm, mille lavastas David S. Ward. 
Film tugineb John Steinbecki romaanidele "Karbiküla" ja "Suur neljapäev" ("Sweet Thursday") ning räägib merebioloogi (Nick Nolte) ja prostituudi (Debra Winger) armastusest.
Kestus

 
Kestus ehk vältus on mingi sündmuse või protsessi aegpikkus. Kestust mõõdetakse ajaühikutes.
No Eternity

"No Eternity" on kolmas singel Jeanette Biedermanni neljandalt stuudioalbumilt "Break on Through". See anti Saksamaal välja 8. märts 2004. Laulu kirjutasid Frank Johnes, Jeanette, Bodybrain ja Wonderbra ning produtseerisid Tom Remm and Frank Kretschmer.
Run With Me

"Run With Me" on Jeanette Biedermanni esimene singel albumilt "Naked Truth". Singel anti Saksamaal välja 8. novembril 2004. Laulu kirjutasid Frank Johnes ja Wonderbra ning produtseerisid Tom Remm ja Frank Kretschmer.
Lugude nimekiri.
CD 1
CD 2
The Infant Light

"The Infant Light" on Jeanette Biedermanni esimene singel albumilt "Merry Christmas". See anti Saksamaal välja 6. detsembril 2004. Laulu kirjutasid Frank Johnes ja Wonderbra ning produtseerisid Tom Remm ja Frank Johnes.
Lugude nimekiri.
CD 1
CD 2
Bad Girls Club

"Bad Girls Club" on Jeanette Biedermanni teine singel albumilt "Naked Truth". See anti Saksamaal välja 14. oktoobril 2005. Laulu kirjutasid Jeanette Biedermann ja Jörg Weisselberg ning produtseerisid Jörg Weisselberg ja Steffen Langenfeld.
Lugude nimekiri.
CD 1
CD 2
CD 3
CD 4
Endless Love

"Endless Love" on Jeanette Biedermanni kolmas singel albumilt "Naked Truth". See anti Saksamaal välja 17. märtsil 2006. Laulu kirjutasid Jeanette Biedermann ja Jörg Weisselberg ning produtseerisid Jörg Weisselberg ja Steffen Langenfeld.
Lugude nimekiri.
CD 1
CD 2
CD 3
CD 4
CD 5
Langevoja

Langevoja on lühike oja Narva-Jõesuu linnas. 
Ta suubub Langevoja joast umbes 300 m allavoolu Sõtke jõkke.
Delicious Tour

"Delicious Tour" on esimene Jeanette Biedermanni DVD.
Rock My Life Tour

"Rock My Life Tour" on Jeanette Biedermanni teine DVD.
Kõrgemad vähid

Kõrgemad vähid ehk ülemvähid ("Malacostraca") on suurim vähkide alamklass, kuhu kuuluvad näiteks kümnejalalised, ahasvähilised ja hiilgevähilised. Samuti kuuluvad sellesse kirpvähilised ja eluks maal kohanenud kakandilised. Esimesed ülemvähid tekkisid Maale kambriumi ajastul.
Praegu ei ole teadlased ülemvähkide klassifitseerimisel jõudnud üksmeelele: ühed loevad neid klassiks, teised alamklassiks.
Andres Raja

Andres Raja (sündinud 2. juunil 1982 Leningradis) on Eesti kergejõustiklane (kümnevõistlus).
Andres Raja alustas mitmevõistluse treeninguid alles 2004. aastal. Tema treenerid olid varem Remigija Nazarovienė ja seejärel Andrei Nazarov.
2005. aastal võitis ta kümnevõistluses Sloveenia meistrivõistlused.
2008. aasta suveolümpiamängudel Pekingis sai ta isikliku rekordiga (8118 punkti) 12. koha.
2009. aasta maailmameistrivõistlustel parandas ta oma isiklikku rekordit ühe punktiga (8119) ning sai 15. koha.
2012. aasta märtsi lõpus vigastas ta Ameerikas Florida osariigis Orlando lähistel treeningulaagris põlve, mistõttu tegi läbi kaks põlveoperatsiooni. See tõmbas kriipsu peale Londoni olümpiamängude normi täitmisele ja ka juulis 2012 Helsingis toimunud Euroopa meistrivõistlustel osalemisele (EM-i norm oli tal juba varem täidetud).
2. veebruaril 2013 teatas Andres Raja, et loobub tippspordist. 29. juunil ja 30. juunil 2013 osales Raja mitmevõistluse karikavõistluste superliigas Eesti koondise koosseisus, kus ta sai individuaalarvestuses 7909 punktiga 6. koha . 
Maailma hooaja edetabelis on ta olnud seitsmevõistluses 2009. aastal 10. ja 2011. aastal 6. kohal. Kümnevõistlejana jõudis ta küll nn 8000 punkti meeste klubisse, kuid Eesti kõigi aegade esikümnesse ta ei mahu.
Osalenud ise lapsena Eesti Televisiooni võistlussarjas "TV 10 olümpiastarti", on Andres Raja pärast tippspordist loobumist treeneri ja Tallinna Kuristiku Gümnaasiumis kehalise kasvatuse õpetajana töötades jõudnud uuesti laste spordi juurde.
Isiklikku.
Andres Raja oli tippsportlasena 185cm pikk ja kaalus 80 kg.
Ekerö vald

Ekerö vald on 2. järgu haldusüksus Rootsis Stockholmi läänis Upplandi maakonnas. Ta asub Stockholmist läänes ja hõlmab Mälareni idaosas asuvad 140 saart, millest suuremad on Adelsö, Munsö, Ekerö, Färingsö ja Lovö.
Björkö saarel asub viikingiaegne Birka asulakoht.
Taavi Rähn

Taavi Rähn (sündinud 16. mail 1981 Pärnus) on endine Eesti jalgpallur.
Klubikarjäär.
Rähn sõlmis oma esimese välislepingu Ukraina klubiga Lutski Volõn. Kolmel hooajal riigi kõrgliigas (Premjer-Liga) kogunes peamiselt kaitsva poolkaitsjana mänginud eestlase arvele 55 kohtumist ja kolm väravat.
2007–2009 teenis Rähn profileiba Leedu klubi FK Ekranas särgis. 2008 võitis meeskond Leedu meistrivõistlused.
Juunis 2009 kutsus Rähni katsetele Aserbaidžaani klubi Bakuu Neftçi, kes kinnitas juulis eestlase palkamist. Rähnist sai kaaskoondislase Dmitri Kruglovi klubikaaslane.
Märtsis 2011 sõlmis ta lepingu Hiina esiliiga klubiga FC Tianjin Songjiang.
Jaanuaris 2013 sõlmis Rähn lepingu teise Hiina esiliiga meeskonnaga Hunan Billows. Leping lõpetati juulis 2013.
Koondisekarjäär.
Eesti koondises on pidanud 72 kohtumist. Koondisedebüüdi tegi Rähn 2. juunil 2001 MM valikmängus Hollandi jalgpallikoondise vastu. 68. minutil vahetas ta välja Kert Haavistu. Mäng lõppes 2:4 kaotusega. Mängu päeval oli Rähn 20-aastane. See oli Eesti jalgpallikoondise esimene mäng A. Le Coq Arenal. Rahvusvahelist tuntust kogus Rähn Londonis Wembley staadionil 14. oktoobril 2007, kui lõi valikkohtumises Inglismaa vastu väljastpoolt karistusala Mart Poomi selja taha omavärava.
Andmesisestus

Andmesisestus on andmete masinloetavale kandjale panemise protsess andmetöötluses ning infotehnoloogia mõiste.
Merry Christmas

Merry Christmas (ingliskeelne fraas tähenduses 'häid jõule') võib tähendada järgmist:
Aedlinn (linnaehitus)

Aedlinn on inglase Ebenezer Howardi 1898. aastal Inglismaal visandatud linnaplaneerimise mudel, reaktsioonina viletsatele elutingimustele ning tohutult kerkivatele ruutmeetrihindadele kasvavates suurlinnades. Iseloomulik on madaltihe asustus, eramud ja ridaelamud, palju rohelust ning kaugus maan- ja raudteedest, lennujaamadest ja ka tööstuspiirkondadest. Samamoodi võib nimetada ka suuremate linnade vahele jäävaid rohelise vööndi asulaid.
Troy Kemp

Troy Kemp (sündinud 18. märtsil 1966) on Bahama endine kergejõustiklane (kõrgushüppaja).
Saavutused.
Maailmameistrivõistlustel.
Göteborg 1995
Tema isiklik rekord on 1995. aastal ületatud 2,38.
Keps

Keps on väntmehhanismi osa, mille abil muudetakse sirgjooneline liikumine, ringjooneliseks või vastupidi.
Kepsul on kaks pead, mille sees on laagrid. Nende kaudu on ta ühendatud kolvi ja väntvõlliga. Kepsu kaudu kandub jõud kolvilt väntvõllile või vastupidi, sõltuvalt mehhanismist. Kepsulaagrid on kas liug- või veerelaagrid. Nende ülesandeks on vähendada liitekohas hõõrdejõudu.
Kepsu on inimkond kasutanud juba aastasadu. Näiteks võib kepsuks nimetada voki tallalaua ja vokiratta vahelist puust varrast.
Varaseim tõend kepsu kohta pärineb 3. sajandi lõpust Väike-Aasiast Hierapolisest saeveskit kujutavalt reljeefilt. Välja on kaevatud kaks 6. sajandist pärinevat saeveskit Ephesoses ja Gerasas, kus vänt ja kepsmehhanism teisendasid vesiratta pöördliikumise saeterade kulgliikumiseks.
Ajavahemikus 1174–1200 kirjeldas moslemist insener al-Jazarī veepumpa, mille koosseisus olid kolb ja väntvõll.
Aurumootoritel on kepsukaelad tavaliselt paigaldatud vahetult ühele või mitmele paarile juhtratastele ja nende rataste teljed toimivad väntvõllidena. Laevade aurumootorite kepsukaelad on harilikult ümmarguse ristlõikega, seevastu maismaal kasutatavate väiksemate aurumootorite kepsukaelad on sagedamini ristkülikukujulise ristlõikega.
Tänapäeva mehhanismide kepsud on valmistatud terasest, alumiiniumist, titaanist või sünteetilisest materjalist.
Terminaator (astronoomia)

Terminaator on valguse ja varju piir planeedi või planeedi kaaslase pinnal.
Vaatleja, kes asub atmosfääriga taevakeha terminaatoril, kogeb hämarikku, sest valgus hajub gaasikeskkonnas.
Jan Guillou

Jan Oskar Sverre Lucien Henri Guillou (sündinud 17. jaanuaril 1944 Södertäljes) on rootsi kirjanik ja ajakirjanik.
Tema teoste tuntumaid kirjanduslikke tegelaskujusid on Rootsi luuraja Carl Hamilton, politseikomissar Eva Johnsén-Tanguy ja templirüütel Arn Magnusson.
Koos Liza Marklundiga ja Ann-Marie Skarpiniga asutas ta kirjastuse Piratförlaget AB.
Elulugu.
Jan Guillou sündis Södertäljes Stockholmi läänis. Tema isa Charles Guillou on prantsuse ja ema Marianne (neiupõlvenimega Botolfsen) Guillou norra päritolu. Noormees sai Rootsi kodanikuks 1975 aastal.
1973. aastal avaldas Jan Guillou koos kolleeg Peter Brattiga artiklitesarja Rootsi luureorganisatsioonist Informationsbyrånist (IB). Teosed paljastasid asutuse ebaseadusliku jälitustegevuse kommunistide suhtes. Guillou mõisteti kümneks kuuks vangi.
Oktoobris 2009 süüdistas Expressen kirjanikku koostöös KGB-ga 1960. ja 1970. aastatel. Kuigi Jan Guillou kinnitas, et täitis mitmesuguseid ülesandeid, oli selle ainus eesmärk tema väitel koguda teavet ajakirjanduslikuks tööks. Kogu süüdistusmaterjal põhineb Rootsi kaitsepolitsei (Säpo) arhiivi dokumentidel ja endise KGB polkovniku Oleg Gordievski ütlustel. Hiljem on süüdistused luuramisest Nõukogude Liidu heaks ümber lükatud.
Jean-Claude Van Damme

Jean-Claude Van Damme (kodanikunimega Jean-Claude Camille François Van Varenberg; sündinud 18. oktoobril 1960 Sint-Agatha-Berchemis Brüsselis Belgias) on võitluskunstide harrastaja ja filminäitleja. 
Ta on eriti tuntud märulifilmide kangelasena.
Planeedi kaaslane

Planeedi kaaslane (igapäevaelus lihtsalt kuu) on planeedi looduslik kaaslane. Päikesesüsteemis on kuud kuuel planeedil ja puuduvad kahel – Merkuuril ja Veenusel.
Niue

Niue on saar Vaikse ookeani lõunaosas 2400 km Uus-Meremaast kirdes.
Ta moodustab autonoomse Uus-Meremaaga assotsieerunud ala. 
Ajalugu.
Saare avastas James Cook 1774. aastal. 
1901. aastast on Niue Uus-Meremaa omavalitsuslik valdus.
Nõmmejärv

Nõmmejärv või Nõmme järv on mitme Eesti järve põhinimi:
Nõmmejärv või Nõmme järv on mitme Eesti järve variantnimi:
Koit Pikaro

Koit Pikaro (sündinud 13. augustil 1949 Keilas) on Eesti poliitik ja endine politseiametnik. 
Haridus.
Koit Pikaro lõpetas aastal 1971 Tallinna 6. Õhtukeskkooli. Ta õppis Tartu Riikliku Ülikooli õigusteaduskonnas 1972–1979.
Töökäik.
Pikaro on töötanud Tubakavabrikus Leek mehaanikuna 1967–1968 ja 1970–1971, Siseministeeriumis kriminaaljälituse ja kriminaalpolitsei töötajana 1971–1996 ja Keskkriminaalpolitsei abidirektorina 1994–1996, Tallinna Linnavolikogu Kantseleis korrakaitsenõunikuna 1997–1999 ning Ius Dicere OÜ-s analüütikuna 2003–2005.
Poliitiline tegevus.
Koit Pikaro oli Pärnu Linnavolikogu liige 1999–2005, IX Riigikogu ja X Riigikogu liige.
Ta on Eesti Keskerakonna liige alates aastast 1998.
Isiklikku.
Koit Pikaro on abielus, tal on kaks last.
Mike Tyson

Michael Gerard Tyson (hüüdnimedega Iron Mike, Kid Dynamite ja Baddest Man on the Planet; sündinud 30. juunil 1966 Brooklyn New Yorgis) on USA raskekaalu poksija ja seitsmekordne maailmameister.
Lennox Lewis

Lennox Claudius Lewis (hüüdnimega The Lion; sündinud 2. septembril 1965 West Hamis Londonis) on Suurbritannia ja Kanada endine poksija.
Lewis võitis üliraskekaalus (üle 91 kg) 1988. aasta Seouli olümpiamängude poksivõistlustel kuldmedali ja tuli olümpiavõitjaks. Ta osales üliraskekaalus (üle 91 kg) ka 1984. aasta Los Angelese olümpiamängude poksivõistlustel, kuid kaotas veerandfinaalis hilisemale kuldmedali- ja olümpiavõitjale Tyrrell Biggsile (USA) ja jäi edasisest medaliheitlusest välja.
Lewis võitis üliraskekaalus (üle 91 kg) 2. juunioride maailmameistrivõistlustel (Santo Domingo, 1983) kuldmedali ja tuli juunioride maailmameistriks. 
Lewis poksis juunist 1989 kuni juunini 2003 elukutselisena. Ta pidas kokku 44 kohtumist, millest võitis 41 (neist 32 nokaudiga) ja kaotas 2 (need mõlemad nokaudiga) kohtumist ning 1 kohtumine jäi viiki.
Arne Maasik

Arne Maasik (sündinud 28. aprillil 1971 Tallinnas) on eesti arhitekt ja fotograaf. 
Arhitektuuriharidusega kunstnikuna on ta spetsialiseerunud arhitektuurifotograafiale. 
Elu- ja töökäik.
Arne Maasik tegutseb arhitekti ja kunstnikuna 1995. aastast, mil lõpetas Eesti Kunstiakadeemia arhitektuuri eriala diplomiõppes.
Aastatel 1996–2003 töötas ta arhitektina arhitektuuribüroos Künnapu &amp; Padrik. Ta on osalenud ehitiste ja võistlustööde projekteerimisel, näiteks Tallinna Botaanikaaia Palmimaja, hotell Radisson SAS, korterelamud Vabaõhumuuseumi teel, Viru Keskus (kõik Tallinnas).
Arne Maasik on esinenud isikunäitustega Tallinnas, Helsingis, Roomas, Veneetsias, Berliinis, New Yorgis jm. Ta on Eesti Kunstnike Liidu liige aastast 2003.
Maasik on pälvinud 2005. aastal Kultuurkapitali aastapreemia sugestiivse arhitektuurifotograafia loomingu eest, 2001. aastal I ja II koha Eesti Arhitektuurimuuseumi arhitektuurifotograafia konkursil ning 2019. aastal Kristjan Raua preemia.
Ta on töötanud õppejõuna Eesti Kunstiakadeemias ja Tartu Kõrgemas Kunstikoolis Pallas.
Aastatel 2003–2007 oli ta arhitektuuri- ja linnaehitusfotograafiale ning näituste korraldamisele spetsialiseerunud fotostuudio Zepp Grafelin loovjuht, 2007. aastast on fotostuudio Decadencity asutaja ja omanik.
Looming.
Arne Maasiku looming on keskendunud arhitektuurifotograafiale, kuid üldisemalt iseloomustab teda tehniline ja kompositsiooniline perfektsionism.
Ta on teinud kaastööd arhitektuuri- ja kunstiväljaannetele, nende hulgas Architectural Review (UK), AD (UK), A10 (Holland), Stauba (Tšehhi), Arkkitehti (Soome), Maja, Eramu, Projekt &amp; Ehitus, kunst.ee, Eesti Ekspress, Estonian Art, Vikerkaar, Ehituskunst jm.
Arne Maasik on Eesti Kunstnike Liidu (2003) ja Eesti Üliõpilaste Seltsi (1992) liige.
Arne Maasiku teoseid on Eesti Kunstimuuseumis, Eesti Arhitektuurimuuseumis ning erakogudes Eestis, Soomes ja USA-s.
Liidriklased

Liidriklased ("Coenagrionidae") on sugukond putukaid kiiliste seltsist. 
Värvuselt on nad musta mustriga ja põhivärv on tavaliselt helesinine, aga võib olla ka kollane, oranž, punane või roheline. Pikkus jääb 23 ja 30 millimeetri vahele. Nende tiivasoonestus on veel hõredam kui kõrsiklastel. Keha on väga habras ning lend nõrk ja jõuetu. Neid võib leida mitmesuguste veekogude kallastel, kuid ka teeservadel ja põlluäärtes. Vastsed võivad liigist olenevalt olla väga erinevates kohtades: ojaliidriku ("Patycnemis pennipes") vastsed asustavad näiteks vooluveekogusid, seenliidriku ("Enallagma cyathigerum") vastsed aga peamiselt seisuveekogusid, samas leidub aga ka hulganisti liike, kelle vastsed on võimelised elama nii seisu- kui ka vooluvetes. Üldjuhul aga eelistavad liidriklaste vastsed siiski mudase põhjaga taimestikurikkaid veekogusid. Munad munetakse kas taimekudedesse või taimede veealustele osadele.
Rosenborgi loss

Rosenborgi loss on väike loss Kopenhaagenis Taanis. 
Ajalugu.
Loss ehitati 1606. aastal maaresidentsiks ning on suurepärane Christian IV aegne arhitektuurinäide. Loss ehitati Hollandi renessanss-stiilis, praegune välimus pärineb 1624. aastast. Lossi põhiplaani projekteerisid arhitektid Bertel Lange ja Hans van Steenwinckel.
Kuninglik perekond kasutas lossi aastani 1701. Pärast Frederik IV kasutati lossi esimest korda 1794, pärast Christiansborgi lossi põlengut, ning teist korda 1801, kui inglased ründasid Kopenhaagenit.
Loss tänapäeval.
Loss avati huvilistele 1838. aastal ning seal on eksponeeritud kuningliku kollektsiooni 16.–19. sajandist pärit esemed. Lossis saab vaadata Taani kroonijuveele ja regaale, seal on välja pandud kroonimisvaip.
Lossiaed.
Rosenborgi lossi aeda nimetatakse Kuninga aiaks ("Kongens Have"), mida tuntakse ka Rosenborgi lossi aiana. Rosenborgi lossi aed on Taani vanim kuninglik aed, mis kujundati Christian IV ajal renessanss-stiilis natuke aega enne lossi valmimist. 
Tänapäeval on lossiaed populaarne puhkepaik ja seda külastab igal aastal üle 2,5 miljoni inimese. Lossi kõrval asub kasarm, kus Taani Kuninglik Ihukaitse ("Den Kongelige Livgarde") turistidele esineb.
Kroonimisvaip

Kroonimisvaip on Taani kuningliku perekonna valduses olev Pärsia vaip, mida saab vaadata Rosenborgi lossis Kopenhaagenis. Seda vaipa on kasutatud Taani kuningate kroonimisel.
Kroonimisvaip mõõtmetega 5,2 × 3,7 m valmistati Ismail I ajal aastail 1502–1524 Isfahanis ning 1639 esitles Pärsia saatkond seda Friedrich IV-le.
Vaip on kootud siidist ning hõbe- ja kuldniitidest. Vaiba keskosas on suur erepunane medaljon ning 44 sookure- ja 2 gasellikujutist. Kollasel taustal on kujutatud lopsakaid puid ja sümmeetriliselt paigutatud loomi. Sügavsinine vaibaserv on kaunistatud arabeskide ja lillornamentidega.
Joel Schumacher

Joel T. Schumacher (29. august 1939 New York – 22. juuni 2020 New York) oli USA filmirežissöör, kirjanik ja produtsent.
Kurtna Nõmmejärv

Kurtna Nõmmejärv (ka: Nõmmjärv, Nõmmejärv, Kurtna Nõmme järv) asub Ida-Virumaal Alutaguse vallas Konsu külas. Järv kuulub Kurtna järvestikku.
Järve lähedal asuvad Kurtna Mustjärv ja pisut kaugemal Niinsaare järv. Järve kaldad on enamjaolt turbased, idakallas on kohati liivane.
Taimestik on liikide arvu poolest keskmine: esineb 19 liiki makrofüüte.
Kaladest esineb särge, roosärge, haugi, vähem on ahvenat, kiiska, linaskit jt.
Päidre järv

Päidre järv (ka: "Tagametsa järv") on looduslik järv Sakala kõrgustiku keskosas, Viljandi maakonnas Viljandi vallas Vardi ja Päidre külas.
Järve pindala on 21,7 ha, keskmine sügavus 2,5 m, suurim sügavus 3,6 m, pikkus 930 m, laius 450 m, kõrgus merepinnast 49 m, vee maht 820 000 m³ ja veevahetus 5 korda aastas. Järv kuulub Lääne-Eesti vesikonda ja Pärnu alamvesikonda.
Limnoloogilise tüübi järgi on veekogu makrofüüdijärv ehk suurtaimerikas järv. Järv on avalikult kasutatav veekogu.
Päidre järve voolab 300 meetrit loode pool asuvast Turva järvest lähtuv Vaheoja. Järvest voolab läbi lõuna poolt lähtuv 5,1 km pikkune Päidre oja ja suubub ligikaudu 500 m lääne pool Vardi ojja.
Kalaliikidest domineerib järves latikas, vähem on särge, hauge, kiiska ja ahvenat.
Karjaoru joastik

Karjaoru joastik asub Saka külas Jõhvi vallas Ida-Viru maakonnas. 
Joastik saab veed Ontika peakraavi veest. Joastikul on kaks astangut, millest kraavi voolusuunas esimese kõrgus on 3,5 ja teise 5,5 meetrit. Kokku on joastiku kogukõrgus 12 meetrit. Pärast astanguid jätkab kraavi vesi teed kosena, mille kõrgus on peaaegu 20 meetrit. Kraav on veevaene vaid väga kuivadel suvedel.
Joastiku paljand on Toila kihistu Saka kihistiku stratotüüp. Ülemised kuus meetrit moodustab lubjakivi (Loobu kihistu ja Aseri kihistu). Selle all on 15 cm Sillaoru kihistu savikat ooide sisaldavat lubjakivi. Selle all on 130 cm Kalvi ja Künnapõhja kihistike glaukoniiti sisaldavat lubjakivi ja paljandi alumine osa koosneb Saka kihistiku kollakast paksukihilisest dolomiidistunud lubjakivist.
Edgar Ætheling

Edgar Ætheling (umbes 1051 – umbes 1126) oli Inglismaa viimane anglosaksist kuningas.
Edgar oli kuningas Edmund II pojapoeg, kes sündis eksiilis Ungaris. 1057. aastal nimetas tema vanaonu Edward Usutunnistaja ta troonipärijaks, kuid kui viimane 1066. aasta alguses suri, loeti Edgarit veel liialt nooreks ning troon anti Harold Godwinssonile. Kui too aga Hastingsi lahingus langes, nimetati ta Londonis kuningaks. Edgarit ei kroonitud siiski kunagi, sest aasta lõpus oli ta sunnitud William Vallutajale alistuma. 
Edgar vangistati ning mõnda aega oli ta Normandias. Ent peagi asus ta William I vastaste leeri ning sõlmis liidu Šotimaa kuninga Malcolm III-ga. 1069 püüdis ta Malcolmi ja Taani palgasõdurite abiga troonile tagasi saada, kuid William I maksis viimased üle ning Edfgar pidi Šotimaale põgenema. Hiljem sõlmis ta Williamiga rahu, kuid pärast tolle surma üritas ta taas troonile lähemale jõuda, toetades Robert Curthose'i tema venna William II vastu. Need katsed lõppesid taas läbikukkumisega ning Edgar pidi uuesti Šotimaale pagema. 1098. aastal läks Edgar Konstantinoopolisse, kus aitas korraldada Esimest Ristisõda. 1106. aastal langes ta aga Roberti poolel võideldes Henry I kätte vangi ning loobus lõplikult oma ambitsioonidest troonile. Henry vabastas ta peagi ning Edgar tõmbus tagasi oma maamõisasse. Umbes 1120. aasta paiku lahkus ta Šotimaale, kus ta pärast 1125. aastat suri.
Harald II

Harald II nime all võidakse tunda järgmisi monarhe:
Harald I

Harald I nime all võidakse tunda järgmisi monarhe:
Moskiitolased

Moskiitolased ("Phlebotomidae") on sugukond sääselisi, kes elavad peamiselt troopikas ja subtroopikas ja kes imevad verd. 
Moskiitode emastele on vere imemine hädavajalik, ilma selleta nende munad ei valmiks. Kõik moskiitolaste liikide emased on vereimejad. Isased toituvad nektarist. Moskiitod on ainult öise aktiivsusega, päeval poevad nad peitu. Moskiitodele sobivad vere imemiseks kõikvõimalikud selgroogsed kahepaiksetest imetajateni, samuti ründavad nad inimesi. Moskiitod on sageli ohtlike haiguste nagu elevantsustõbi (elefantiaas), leišmaniaas jt levitajateks.
Erinevalt teistest verd imevatest sääselistest ei ole moskiitod seotud veega, nende vastsed elavad niisketes orgaanilistes jäätmetes nagu sõnnik, prügi, metsakõdu jne.
Varasemates liigitustes olid moskiitolased liigitatud kui sugukonna "Psychodidae" alamsugukond.
Ajaloos ja geograafias tuntakse Moskiitoranniku nime all Nicaragua ja Hondurase idarannikut, kus on ürgne troopiline loodus ja suhteliselt vähe elanikke (peamiselt põlishõimud, sh miskito, tawakha, rama ja sumo indiaanlased).
Harold II

Harold II ehk Harold Godwinson (umbes 1022 – 14. oktoober 1066) oli Inglismaa kuningas aastal 1066.
Harold oli Taani päritolu võimuka üliku Godwini poeg. 1053. aastal sai temast isa surma järel Wessexi krahv ehk kuninga järel mõjukuselt teine mees riigis. Ta paistis silma eduka sõjamehena, lüües aastatel 1062–1063 Walesi valitsejat. 1064. aastal saabus Harold Normandiasse, kus asus hertsog Williami teenistusse, kus sõdis edukalt Bretagne'i vastu. Normanni allikate kohaselt lubanud Harold aidata Williamile hankida Inglismaa trooni, ent tõenäoliselt on see hilisem fiktsioon, et õigustada Inglismaa vallutamist. Lastetu kuningas Edward Usutunnistaja plaanis trooni jätta hoopis oma sugulasele Edgar Æthelingile, kuid too oli vana kuninga surres liialt noor. Et Inglismaad ähvardasid korraga kaks invasiooni, nii Norrast kui ka Normandiast, otsustas inglise ülikute kogu Witenagemot kuningaks valida hea sõjamehena tuntud Haroldi.
1066. aasta lõpus tungisidki norrakad ja normannid korraga maale. Norra kuningas Harald Hardråde oli sõlminud liidu Haroldi venna Tostigiga ning võitis Yorkshire'is inglasi. Ent 25. septembril toimunud Stanfordi silla lahingus saavutas Harold oma peaarmeega Haraldi üle otsustava võidu, viimane langes lahingus. Ent samal ajal olid normannid juba Lõuna-Inglismaal maabunud. Nõnda pidid Haroldi väed kiirmarsile asuma, et taas ruttu teisele poole riiki jõuda. 14. oktoobril toimunud Hastingsi lahingus Harold langes ning William Vallutaja võis end peagi Inglismaa kuningaks kroonida.
Haroldi surma täpsed asjaolud pole teada ning kohe pärast tema surma tekkis selle kohta hulgaliselt legende. Tavaliselt usutakse, et talle lasti ammunoolega silma, ent see pole sugugi kindel. Osa legende väidab ka, et ta pääses lahingust eluga, ravis aastaid haavu ja lahkus maalt, naasis aastakümneid hiljem vana mehena ning elades viimased eluaastad Doveris erakuna.
Idadiospüür

Idadiospüür ehk kakidiospüür ehk kakiploomipuu ("Diospyros kaki") kuulub eebenipuuliste sugukonda ja diospüüri perekonda, kuhu kuulub ka näiteks musta puiduga must eebenipuu ehk eebenidiospüür. Kaki-ploomipuu on pärit Ida-Aasiast, kus teda kasvab ka metsikult. 
Hiinas, Jaapanis ja Koreas on ta kauatuntud viljapuu, mis 19. sajandil viidi ka USA-sse ja Lõuna-Euroopasse. Eestile lähimad kohad, kus idadiospüüri viljapuuna kasvatatakse, on Vahemere ja Musta mere ääres.
Puu on madala ja jässaka võraga. Ovaalsete läikivate lehtede pikkus on umbes 20 ja laius umbes 9 sentimeetrit.
Tomati moodi viljad (hurmaad) on tavaliselt 6...8-sentimeetrise läbimõõduga ja muutuvad küpsedes rohekaskollasest oranžikaks või punakaks.
Hurmaa

Hurmaa ehk kakiploom ehk kaki on idadiospüüri vili, botaaniliselt mari.
Ajalugu.
Hurmaad pärinevad arvatavalt Hiinast. Viljad on olnud eelajaloolisel perioodil oluliseks toiduallikaks nii Hiinas, Koreas kui ka Jaapanis. Looduslik idadiospüür kasvab Hiina metsades ja selle vilju on esmakordselt kirjeldatud umbes aastal 2000 eKr. Puud viidi kultuuri 5. või 6. sajandil.
Kultivarid.
Tänapäeval tuntakse maailmas üle 2000 idadiospüüri kultivari, mida kasvatatakse lähistroopilises kliimavöötmes ja parasvöötmes. Lõviosa maailma kogutoodangust annavad vähesed kultivarid. Hiinas, Koreas ja Jaapanis kasvatatud hurmaad annavad peaaegu 90% maailma kogutoodangust.
Viljade välimus ja valmimine.
Hurmaade värvus on sõltuvalt kultivarist oranžikaspunane kuni kollakasoranž. Viljad valmivad tavaliselt viie kuu jooksul pärast õitsemist, tavaliselt oktoobris. Kasvuhoones kasvatatud taimedel on võimalik esimest saaki saada kaks kuud varem – augusti keskel. Küpse vilja mass on tavaliselt vahemikus 100–300 (400) grammi ning küpsust kontrollitakse sageli suhkrusisalduse määramisega.
Parkainete mõju kaotamine.
Noor ja alles kasvav hurmaa on temas sisalduvate lahustuvate parkainete tõttu tugeva kootava maitsega. Teatud kultivaridel vähenevad või kaovad need omadused vilja valmimisel. Ülejäänud sortidel tuleb kootavat toimet vähendada viljade töötlemisega. Puuviljakasvatajad kasutavad protsessi läbiviimiseks süsinikdioksiidi. Valminud viljad hoitakse 24 tundi 90–100% CO2 keskkonnas konstantsel temperatuuril (25 °C). Parkainete koagulatsiooniprotsessi lõpetamiseks lastakse viljadel veel 24–48 tundi 20 °C juures tavalises õhus seista. Mõnikord lisatakse protsessi kiirendamiseks ja vilja tekstuuri paremaks väljatoomiseks süsihappegaasile veel etanooli auru. Alternatiivset meetodit kasutatakse kasvuhoones kasvatatavatel viljadel. Parkainete mõju kaotamiseks seotakse (vahetult enne viljade valmimist) puu otsas rippuvate viljade ümber polüetüleenist kotid, kuhu lisatakse veidi etanooligeeli. Sellise meetodiga kaotab hurmaa vintsked omadused 1–2 ööpäevaga.
Korpuslingvistika

Korpuslingvistika on keeleteaduse suund, mis tegeleb loomuliku keele tekstikogude (keelekorpuste) koostamise, töötlemise ja kasutamisega. Tekstikogude koostamisel kasutatakse arvutitehnoloogiat.
Ajalugu.
Esimeseks suureks keelekorpuseks on Browni korpus (inglise "Brown Corpus"), mis loodi 1960. aastatel Browni Ülikoolis. See sisaldas 500 tekstifragmenti, igas 2000 sõna, mis olid avaldatud USA-s inglise keeles 1961. aastal. See 1 miljonit sõna sisaldav korpus sai standardiks korpuste loomisel teistes keeltes. Analoogse mudeli järgi loodi näiteks 1980. aastatel Uppsala Ülikoolis vene keele korpus.
Miljonisõnaline maht on piisav ainult üsna sagedaste sõnade leksikograafiliseks kirjeldamiseks, kuna sõnad ja nende grammatilised konstruktsioonid ei kordu sellises mahus kuigi sageli. Näiteks niisugused igapäevased sõnad nagu inglise "polite" (viisakas) või "sunshine" (päikesepaiste) esinevad Browni korpuses koos ainult 7 korda, väljend "polite letter" ainult üks kord, aga niisugused püsivad väljendid nagu "polite conversation", "smile" ja "request" mitte kordagi.
Nimetatud põhjustel ja seoses arvutustehnika võimsuste kasvamisega tekkis võimalus töötada suurema mahuga tekstidega. 1980. aastatel tehti mitu katset koostada suuremaid korpusi. Üks neist oli Birmingemi Ülikooli projekt "Bank of English".
Saprotroof

Saprotroof ehk saproob on organism, kes saab oma toitained osmoosi (osmotroofia) teel surnud orgaanilisest ainest. Saprotroofid on mitmed loomad, taimed, paljud seened ja bakterid.
Et saprotroofid ei saa toitaineid ise toota, arvatakse nad heterotroofide hulka.
Sõnavara.
Saprotroofide ja nendega seotud lähismõistete osas on kirjanduses segadust ja ebajärjepidevust. 
Saprofiil on organism (hrl taim või loom, kes surnud orgaanilise aine peal või sees elab);
saprotroof on mis tahes organism, kes toitub surnud orgaanilisest ainest;
saprofaag on loomorganism (nt sitasitikas), kes toitub surnud orgaanilisest ainest. Sünonüümne on detritovoor ehk detritofaag, mida kasutatakse sageli veekeskkonnas orgaanilisest surnud ainest toituvate loomade kohta. Saprofaagide seas eristatakse:
saprofaagid kitsamas mõistes on surnud taimsest materjalist toituvad loomad;
koprofaagid toituvad loomsetest väljaheidetest;
nekrofaagid toituvad loomakorjustest;
Lisaks räägitakse mõnikord fütosaprofaagidest (toituvad surnud taimsest materjalist ehk ka saprofaagid kitsamas mõistes) ja zoosaprofaagidest (toituvad surnud loomsest materjalist).
saprovoor on saprofaagide kohta harva kasutatav sünonüüm;
saprofüüt (nt pisikäpp) on surnud orgaanilisel ainel elav (ja nt seente kaudu ka toituv) taim. Botaanilis-ajaloolistel põhjustel arvati nende hulka varem ka bakterid ja seened, ehkki järelliide "-füüt" viitab taimele.
Saproobideks nimetatakse hüdrobioloogias vee saproobsusastet iseloomustavaid organisme.
Sõna "saprotroof" on tulnud kreekakeelsetest sõnade "sapros" ('haisev, mädanev') ja "trophē" (toit, toitmine).
Pantopon

Pantopon on oopiumipreparaat, mida kasutatakse valuvaigistina. See sobib osale patsientidest, kes on morfiumi suhtes allergilised.
Pantopon koosneb oopiumis sisalduvate alkaloidide kloriididest. Selle saamiseks eemaldatakse oopiumist tõrv ja muud lahustumatud ained. Pantoponi süstitakse, selle mõju on peaaegu sama tugev kui morfiumil. Ravimi leiutas 1909. aastal farmaatsiafirma Hoffmann-La Roche.
Teised analoogsed ravimid sisaldavad oopiumi alkaloidide sulfaate, fosfaate ja valeraate.
Pantopon on andnud nime Ameerika kirjaniku William Burroughsi luuletusele "Pantopon Rose" ja samanimelisele Põhja-Iirimaa alternatiivse "metal"'i bändi Therapy? laulule (album "Troublegum", 1994). 1996. aastal valmis Mehhikos dokumentaalfilm "Rosa Pantopon".
42. Kaitse Pioneeripataljon

42. Kaitse Pioneeripataljon (saksa keeles "Schutzmannschaft Pionier Bataillon 42") formeeriti vabatahtlikest talvel 1941–1942 Tallinnas ja Tartus. Pataljoni suurus oli 560 meest. Pataljon koosnes peamiselt eestivenelastest. Pataljon formeeriti remondi- ja ehitustöödeks rinde tagalas.
Vabatahtlik Pioneeripataljon värvati väegrupi Nord tagala ülemjuhataja Ferdinand von Roquesi ja Russland-Nordi kõrgema SS-i ja politseijuhi korraldusel.
Pataljoniülemad jõudsid olla
Pärast väljaõpet saadeti pataljon Venemaale sõjalistele ehitustele, kus pataljonil tuli osa võtta ka lahingutegevusest. 
Suvel 1943. aastal toodi pataljon Eestisse tagasi, kus teda kasutati rindejulgestuseks Mehikoorma ümbruses Pihkva järve piirkonnas. 
1944. aastal saadeti idarindele Velikaja jõe joonele. Hiljem taandus koos Saksa vägedega Eestisse Võru–Petseri joonele. Septembris 1944 oli pataljon lahingutes Emajõe joonel.
Inukami!

"Inukami!", on Jaapani anime sari, manga sari ja joonisfilm.
Manga kirjutas Mamizu Arisawa ja joonistas Mari Matsuzawa. 2006. a.-l tehti selle järgi 26 episoodiga anime, ning aprillis 2007 joonisfilm.
Piero della Francesca

Piero della Francesca (u 1412 – 12. oktoober 1492) oli itaalia maalikunstnik.
Piero oli oma eluajal kuulus kunstnik ja temalt tellis maale enamik Itaalia kunstimetseene, kaasa arvatud paavst. Suurem osa tema teostest telliti kodulinnas Sansepolcros. Halveneva nägemise tõttu loobus ta 1470. aastal maalimisest. 
Piero lihtsate vormide ja geomeetrilise kompositsiooni kasutamine mõjutas ka 20. sajandi kunstimaitset.
Erisoojus

Erisoojus (ka erisoojusmahtuvus) on füüsikas soojushulk, mis on vajalik ühikulise massiga ainekoguse temperatuuri tõstmiseks 1 kraadi võrra. SI-süsteemi mõõtühik on J·kg−1·K−1. Levinuim tähis on "c".
Nii koolifüüsikas kui ka mujal kasutatakse erisoojust tüüpiliselt mitmesuguste soojusbilansi ülesannete lahendamisel. Kui näiteks anumasse massiga formula_1, temperatuuriga formula_2 ja erisoojusega formula_3 valada veekogus massiga formula_4, temperatuuriga formula_5 ja erisoojusega formula_6, siis süsteemi temperatuur peale tasakaalu saavutamist avaldub (võimalikke soojuskadusid arvestamata)
 formula_7.
Erisoojusega sarnane, kuid sellest veidi üldisem mõiste on soojusmahtuvus.
Soojusmahtuvus

Soojusmahtuvus ehk soojusmahutavus on soojushulk, mis on vajalik keha kui termdünaamilise süsteemi temperatuuri tõstmiseks 1 kraadi võrra. Soojusmahtuvuse tähis on formula_1 ja SI-süsteemi mõõtühik džaul kraadi kohta (J/K). 
Soojusmahtuvust massiühiku kohta nimetatakse erisoojuseks ehk erisoojusmahtuvuseks formula_2. Kui on teada aine erisoojus ja sellest ainest keha mass formula_3, siis mahutab see keha soojust
formula_4.
Kui ainehulka väljendatakse moolides, siis nimetatakse soojusmahtuvust moolsoojuseks ehk moolsoojusmahtuvuseks formula_5. Sel juhul soojushulga formula_6 soojusmahtuvus
formula_7,
Soojusmahtuvus sõltub nii aine temperatuurist ja rõhust kui ka termodünaamilisest protsessist, milles aine osaleb. Soojusmahtuvust, mida mõõdetakse konstantse rõhu tingimustes, nimetatakse isobaariliseks soojusmahtuvuseks (tähis formula_8). Soojusmahtuvust, mida mõõdetakse konstantse ruumala tingimustes, nimetatakse isohooriliseks soojusmahtuvuseks (tähis formula_9).
Inimluure

Inimluure (inglise keeles "human intelligence" ehk HUMINT) all mõistetakse salajase informatsiooni kogumist, kasutades inimeste omavahelisi kontakte. 
Info kogujat nimetatakse agendiks ehk spiooniks. Teda juhib ja edastab käsklusi kontrollija, tavaliselt on selleks elukutseline luureohvitser. Luureohvitseri ja spiooni omavahelise kontakti vältimiseks või informatsiooni kahe luurega seotud isiku vahel vahetamiseks kasutatakse ka nn postkaste. 
Postkastid jaotuvad elusaks ja elutuks postkastiks. Elusateks postkastideks on kullerid, kelle ülesanne on info toimetamine ühelt isikult teisele.
Death Note

Death Note (jaapani keeles デスノート ("Desu Nōto") on jaapani mangasari, mille autorid on koomiksikirjanik Tsugumi Ōba ja illustraator Takeshi Obata. 
Sari on umbes keskkooliõpilasest geenius Tokyos nimega Light Yagami kes sügavalt häbistatud ebaõigluse ja kuritegevuse vaevavad maailma, otsustab vabastada maailma kurjast, kasutades üleloomulikku märkmikku, mis tapab igaühe, kelle nimi ja nägu on objekti omanikule teada ja nimi kirjutatakse sellele tuntud kui "Death Note" (sõna otseses mõttes "Surmamärkmik" inglise keeles) kurjategijate ülemaailmse massimõrva alustamiseks. Märkmik kuulus algselt "Shinigami" (surmajumalad Jaapani mütoloogias), kes, püüdes peatada oma igavust, viskab märkmiku maale lootuses, et keegi leida ja püüda teda, mis toob endaga märkmiku leitud Light, seega antud kaudselt teda, nimega Ryuk. Sarja keskmes on Light katsed luua ja valitseda ebaausat maailma, mis on puhtaks tehtud kurjusest kui Jumalast, kasutades märkmikku ja rahvusvahelise tuntud detektiivi, mis on tuntud lihtsalt kui L, et lõpetada ja teda vahutada.
Mangasarja järgi on tehtud anime "Death Note" ja selle järg.
Grigori (Tšukov)

Grigori ("Григорий"; ilmaliku nimega Nikolai Kirillovitš Tšukov, vene keeles "Николай Кириллович Чуков"; 1. veebruar 1870 Petroskoi – 5. november 1955 Moskva) oli vene rahvusest õigeusu vaimulik, aastatel 1945–1955 Vene Õigeusu Kiriku Leningradi ja Novgorodi metropoliit.
Leningradi ja Novgorodi metropoliidina oli ta aastatel 1945–1954 ka Pihkva ja Olonetsi piiskopkonna eestseisja ning kandis hoolt Vene Õigeusu Kiriku koguduste eest Soome territooriumil.
Aastatel 1946–1947 ja 1949–1950 täitis ta kohaliku piiskopi puudumise tõttu ka Tallinna ja Eesti piiskopi kohuseid.
Eesti Õigeusu Piiskopkonna Teatajas on tema nime eestindatud kujul Gregoorius.
Nord

Nord on põhja (ilmakaare) saksakeelne nimetus.
Werner Heisenberg

Werner Karl Heisenberg (5. detsember 1901 Würzburg – 1. veebruar 1976 München) oli saksa füüsik. Tema kõige olulisem avastus on 1927. aastal formuleeritud ja hiljem tema järgi nimetatud määramatuse printsiip, millest sai kvantmehaanika põhitõde.
Werner Heisenberg õppis Münchenis ja Göttingenis ning töötas seejärel koos Niels Bohriga Kopenhaagenis. Koos Max Borni ja Pascual Jordaniga rajas ta teoreetilise kvantmehaanika.
Aastatel 1941–1945 juhtis Heisenberg Saksamaa tuumaprogrammi.
Aastatel 1958–1970 oli ta Max Plancki Füüsikainstituudi direktor.
Issidor (Bogojavlenski)

Issidor (ilmaliku nimega Joann Jakovlevitš Bogojavlenski, vene keeles "Иоанн Яковлевич Богоявленский"; 30. oktoober 1879 Kurski kubermang – 18. detsember 1949 Tallinn) oli vene rahvusest õigeusu vaimulik, kes elas ja töötas alates 1919. aastast Eestis. Aastatel 1947–1949 oli ta Tallinna ja Eesti piiskop.
Maetud Tallinna Aleksander Nevski kalmistule.
Mono järv

Mono järv on soolajärv Ameerika Ühendriikides Californias Sierra Nevada mäestiku idaserva lähedal.
Järv tekkis vähemalt 760 000 aastat tagasi Long Valley kaldeera tekitanud vulkaanipurske tagajärjel. Järv võib olla jäänuk varasemast suurest, tänapäeva Nevada ja Utah' aladel paiknenud järvest ja seega üks vanimaid Põhja-Ameerika järvi.
Mono järv on tähtis rändlindude peatuspaik. Aastas peatub järve ääres üle 2 miljoni linnu 300 liigist, kellest pesitseb järve ääres umbes 100 liiki. 
Järves on lahustunud umbes 280 miljonit tonni sooli. 1941. aastal oli vee soolsus umbes 50 grammi liitri kohta, kuid veehulga vähenemise tõttu tõusis soolsus 1982. aastal tasemeni 99 g/l. 2002. aastaks oli soolsus vähenenud 78 g/l-ni.
Järve pindala on 180 km² ja keskmine sügavus 17 m. Suurim sügavus on 48 m. Järve veepind on 2007. aastal 1946 m kõrgusel merepinnast. Järve toitvate jõgede vee juhtimise tõttu 1941. aastal Los Angelese akvedukti alanes veetase järves 1956 meetrilt 1942 meetrini 1982. aastal. Alates 1994. aastast, mil järve hakati kaitsma, on veetase pidevalt tõusnud ja vee soolsus vähenenud.
2. detsembril 2010 teatas NASA, et on leidnud Mono järvest uut tüüpi bioloogilise eluvormi: mikroobi, mis on asendanud eluks vajaliku keemilise elemendi fosfori arseeniga ja millele anti nimeks GFAJ-1. Hiljem lükati väide siiski ümber, kuna edasised uurimused näitasid, et bakter suudab küll hakkama saada väga fosforivaeses keskkonnas, kuid siiski arseeni ei kasuta.
Roman (Tang)

Roman (ilmaliku nimega Roman Tang; 3. oktoober 1893 Kuressaare – 18. juuli 1963 Vilnius) oli eesti õigeusu vaimulik, aastatel 1950–1955 Tallinna ja Eesti piiskop.
Pärast Tallinna ja Eesti piiskopitoolilt vabastamist teenis ta Luga piiskopina ja aastatel 1959–1963 Vilniuse ja Leedu peapiiskopina.
Isseti jõgi

Isset [iss'ett] (vene "Исеть") on jõgi Aasias. Voolab ülemjooksul lõunasse ja kagusse, alamjooksul valdavalt itta. Suubub vasakult Tobolisse. Pikkus 606 km.
Suuremad lisajõed on Tetša ja Miassi jõgi.
Jõe ääres asuvad Jekaterinburg, Kamensk-Uralski ja Šadrinsk.
Isset

Isset on mitme asula nimi:
Isset on ka jõgi Venemaal.
Tallinna ja kogu Eesti metropoliit

Tallinna ja kogu Eesti metropoliit on Eesti õigeusu kiriku pea ehk eestseisja tiitel. 
Seoses Eestis tegutseva õigeusu kiriku jagunemisega Eesti Apostlik-Õigeusu Kirikuks ja Moskva Patriarhaadi Eesti Õigeusu Kirikuks on ametis kaks Tallinna ja kogu Eesti metropoliiti: Stefanus (Charalambides) ja Jevgeni (Rešetnikov).
Nõukogude okupatsiooni ajal, mil Eestis puudus iseseisev õigeusu kirik ning Tallinna ja Eesti piiskopkond oli osa Vene Õigeusu Kirikust, oli siinse õigeusu piiskopkonna juhi tiitel Tallinna ja Eesti piiskop. Tulenevalt tema teenetest kiriku ees võidi ta ülendada ülempiiskopiks ning seejärel metropoliidiks ning ta võis kanda vastavalt tiitleid Tallinna ja Eesti piiskop, Tallinna ja Eesti ülempiiskop, Tallinna ja Eesti metropoliit.
Arno Kirt

Arno Kirt (30. märts 1939 – 5. detsember 2016) oli eesti majandusteadlane.
Töö.
Aastatel 1988–1994 oli ta Eesti Majandusjuhtide Instituudis kateedrijuhataja, õppetooli juhataja, dotsent, erakorraline professor. Pärast seda töötas kaks aastat Eesti Innovatsioonipangas nõunikuna. 1997. aastal oli AS Dvigateli peadirektori asetäitja-arendusjuht. 1998–2003 töötas Mainori Majanduskoolis õppetooli hoidja ja erakorralise professorina. 2003–2005 oli Audentese Ülikoolis erakorraline professor. Alates 2005. aasta sügisest töötas Mainori Kõrgkoolis ettevõtluse erakorralise dotsendina.
Ühiskondlik tegevus.
Alates 1976. aastast oli ta Eesti Ajakirjanike Liidu liige, alates 1991 Eesti-Soome Seltsi juhatuse liige (aastast 2003 esimees), alates 1994 Eesti Konsultantide Assotsiatsiooni asutajaliige, alates 1997 "Viro-vuosikirja" (Helsingi) toimetuskolleegiumi liige, 2004 Eesti Rukki Seltsi nõukoja liige.
John McCrae

Kolonelleitnant John Alexander McCrae (30. november 1872 Guelph – 28. jaanuar 1918 Boulogne-sur-Mer) oli Kanada arst, sõjaväelane ja luuletaja. 
McCrae õppis Guelph Collegiate Vocational Institute’is, seejärel astus Toronto Ülikooli meditsiiniteaduskonda, mille lõpetas meditsiinidoktori kraadiga 1898. aastal. Õpingute ajal oli ta aktiivne üliõpilaselus, töötas õpetajana, et oma õpinguid rahastada, ning teenis ülikooli suurtükiväeüksuses. Pärast lõpetamist täiendas ta end lühikest aega ka Ühendkuningriigis patoloogia ja sisehaiguste alal. Lisaks töötas ta arstina Toronto ülikoolis ja McGilli ülikoolis, enne kui liitus Esimese maailmasõja teenistusega.
Enne Esimest maailmasõda teenis ta vabatahtlikuna ka buuri sõjas (1899–1902). Esimese maailmasõja ajal töötas McCrae Kanada Ekspeditsiooniväes väliväearstina.
McCrae kirjutas 1915. aastal Ieperi lahingu järel oma kuulsaima luuletuse "In Flanders Fields", olles tugevalt mõjutatud oma sõbra ja kaasteenija surmast. See teos mõjutas tugevalt Esimese maailmasõja ohvrite mälestamistraditsioone ja tegi punase mooni langenute sümboliks.
McCrae suri 28. jaanuaril 1918 kopsupõletikku Boulogne-sur-Meris Prantsusmaal ning maeti Wimereux' sõjaväekalmistule.
Kõrkküla kivirist

Kõrkküla kivirist on paekivist rist Lääne-Viru maakonnas Viru-Nigula vallas Kõrkkülas Tallinna-Narva maantee vasakus ääres.
Paekivist raidkirjadega rist püstitati tee äärde, sealkandis 1590. aastal Kahekümneviieaastases sõjas surma saanud vene bojaari Vassili Rosladini mälestuseks.
Paekivist tahutud kiviristi kõrgus põhjapoolsest 209 cm, lõunapoolsest äärest 193 cm, jalami laius 86 cm, laius külgmiste haarade alt 26 cm, ülemise haara kõrgus 48,5 cm. Ülemise nupu läbimõõt 6 cm, kõrgus 4 cm. Külgmise haara pikkus 38 cm, külgmise haara nupu läbimõõt 8 cm ja kõrgus 2 cm. Haarade otste laius 43 cm, paksus 14 cm. Risti tüve paksus on 83 cm kõrgusel 15 cm. Kiviristi lõunapoolne haru on murdunud, lääneküljel on 84 cm kõrgusel mõra, sellest allpool umbes 4 cm paksune kiht risti tüve küljest lahti ja selle kohalt on 4 cm paksune kiht ära kukkunud. Kiri ristil on väga halvasti loetav ja kohati hävinud.
Kirje ristil:
„ЛЬ[т](а) 7098 (=1590)
м(еся)ца фе[враля] ...
на памет с(вя)т(о)го
Сiдора П(е)лус(иис)ко(го)
убиен быс(ть) на се[м] м(е)сте
ра[б] б(о)же[и] Ва[с]илеи
В[о]лод(и)м(и)ро в с(ы)нъ
[Р]осладин. А ...”
Eesti keeles:
„Aastal 7098 (=1590)
veebruari kuus
Püha
Sidori Pelusiiski mälestuspäeval
tapeti sellel kohal
jumalasulane Vassili Volodimiri poeg
Rosladin. A...”
Atentaat

Atentaat on tuntud isiku (enamasti avaliku elu tegelase, näiteks võimukandja või poliitiku) tapmine või tapmiskatse ühe või enama isiku poolt.
Atentaadi põhjused on enamasti poliitilised, kuid võivad olla ka usulised, ideoloogilised või sõjalised. Vahel on eesmärk materiaalse kasu saamine (nt palgamõrv, sel juhul tegutsevad otses(t)e täideviija(te) palkajad sageli eespool toodud põhjustel), kättemaks või tähelepanu saamine.
Sõnas „atentaadikatse“ (kui 'tapmiskatse katse') on liiasus.
Aukštaitija rahvuspark

Aukštaitija rahvuspark on Leedu vanim rahvuspark. See asub Leedu idaosas Aukštaitija kõrgustikul Ignalina, Švenčionyse ja Utena rajoonis. Rahvuspargi pindala on 40 574 hektarit. 15,5% on veekogude all, 69% katab mets. 
Piirkond on tuntud bioloogilise mitmekesisuse poolest. Seal esineb 59% Leedu taimeliikidest.
Rahvuspargis on 126 järve, neist suurim on Kretuonase järv. Seal asub ka Leedu sügavaim, Tauragnase järv (60,5 m).
Rahvuspark moodustati 1974. aastal.
Peakontor asub Palūšė külas.
Švenčionys

Švenčionys (, poola "Święciany", valgevene keeles traditsiooniliselt Сьвянцяны) on linn Leedus Vilniuse maakonnas, Švenčionyse rajooni ja Švenčionysi valla keskus. Linn asub merepinnast 230 meetri kõrgusel Švenčionysi kõrgustikul.
Linnas on rajooni keskhaigla, kino, postkontor, sotsiaalhoolde keskus. Haridust annavad algkool, keskkool ja gümnaasium. Sealne katoliku kirik valmis aastal 1898, õigeusu kirik aastal 1898, vanausuliste kirik aastal 1740 ja nelipühi kirik aastal 2000. Linnas on Nalšia muuseum.
Öinna järgi on nime saanud Adavere lademe enčionysi kihistu.
Ajalugu.
Švenčionys oli üks Nalšia muinasmaakonna keskusi. Kohaliku legendi kohaselt asus seal Nalšia pühapaik, mille järgi asula ka nime sai. 
Vytautas Suure ajal asus seal Leedu suurvürstidele kuulunud mõis. Ta asustas sinna XV sajandil tatarlasi, kes muutsid asula käsitöökeskuseks. Aastal 1414 püstitas ta Švenčionysisse ka kiriku. 1486. aastal sai asula alevi staatuse.
Linnaõigused sai Švenčionys aastal 1800. Aastal 1812 läbis linna Napoleon I sõjavägi. Kohaliku legendi kohaselt olevat ta ka linnas ööbinud. Novembriülestõusu ajal hõivasid linna mõneks ajaks ülestõusnute väed, 11. aprillil toimus linna juures lahing ülestõusnute ja tsaariarmee vahel. Tsaariajal oli linna venekeelne nimekuju Свенцяны.
Aastail 1920–1939 oli linn Poola koosseisus, seejärel liideti see Valgevene NSV-ga. Aastal 1933 liideti linnaga Ligumy küla. Aastast 1940 Leedu koosseisus. Aastail 1941–1943 asus linnas geto. 19.-20. mail viidi linnas kohaliku aktivisti Jonas Maciulevičiuse eestvedamisel läbi tapatalgud, kus hukati ligi 400 inimest (põhiliselt poolakad, venelased ja valgevenelased). Teise maailmasõja ajal tegutsesid linna ümbruskonnas Armija Krajowa väesalgad.
Elanikkond.
2011. aasta rahvaloenduse andmetel oli Švenčionyse elanikest leedulasi 56,40%, poolakaid 17,33%, venelasi 17,33%, valgevenelasi 4,55%, tatarlasi 0,62% ja ukrainlasi 0,48%.
Santa Barbara

Santa Barbara on linn USA-s California osariigis, Santa Barbara maakonna keskus. Asub Vaikse ookeani ääres 137 kilomeetrit Los Angelesest loodes.
Pärast 29. juunil 1925 toimunud maavärinat tuli linn uuesti üles ehitada.
Linnas tegutseb sümfooniaorkester ja seal asub California Ülikool Santa Barbaras.
Malta (Montana)

Malta on linn Ameerika Ühendriikides Montana osariigis, Phillipsi maakonna keskus.
Bishōjo

Bishōjo (美少女, "noor ilus tüdruk") on jaapanikeelne sõna, mida kasutatakse noorte kaunite tüdrukute kohta, kes tavaliselt on ülikoolivanusest nooremad. Sõna "bishōjo" puudub kõrgtaseme Jaapani keele sõnaraamatus "Kōjien". Variant biyōjo tähendab veel alaealist tüdrukut.
Bishōjo mangas ja animes.
Bishōjo on shōjo ja mecha vahepealne anime ja manga liik. Seal on tavaliselt tegelasteks ilusad noored tüdrukud.
Bishōjot eristatakse shōjost, kuna shōjo on vaatamiseks tüdrukuile, bishōjo aga on ilusaist tüdrukuist.
Moe-tehnika

"Moe"-tehnika on tehnika, mida tihti kasutatakse bishōjo joonistamisel. See on mangas ja animes väga harilik.
Tunnused.
"Moe"-tehnika tüüpilised tunnused:
Keha tunnused.
Tavaliselt joonistatakse lapse skaalal.
Põhja-Platte

Põhja-Platte on jõgi Põhja-Ameerikas. Jõgi saab alguse Kaljumäestikust. Voolab põhja ja kirdesse, Casperi linna juures pöördub itta ja seejärel kagusse. Moodustab Lõuna-Platte'iga ühinedes Platte'i jõe.
Jõe pikkus on 1094 km ja see voolab läbi Colorado, Wyomingi ja Nebraska osariigi.